PMIndiaData/PMIndiaSum huggingface dataset:
وزیراعظم 23جولائی، 2020 کو منی پور واٹر سپلائی پروجیکٹ کا سنگ بنیاد رکھیں گے

نئی دلی، 22جولائی، وزیراعظم جناب نریندر مودی 23جولائی 2020 کو ویڈیو کانفرنسنگ کے توسط سے منی پور واٹر سپلائی پروجیکٹ کا سنگ بنیاد رکھیں گے۔ منی پور کے گورنراوروزیراعلیٰ کے ساتھ ساتھ ان کے کابینی رفیق، ممبران پارلیمنٹ اور ممبران اسمبلی کے بھی امپھال سے اس پروگرام میں شرکت کی توقع ہے۔ حکومت ہند نے‘ ہر گھر جل’کے نصب العین کے ساتھ 2024 تک ملک کے تمام دیہی کنبوں کو محفوظ اورمعقول مقدار میں پینے کے پانی دستیاب کرانے کے مقصد سے ‘جل جیون مشن’ کا آغاز کیاہے۔اس پروگرام کے تحت لازمی عنصر کے طور پر آبی مأخذ کی پائیداری کو یقینی بنانے سے متعلق اقدامات کو بھی نافذ کیا جاتا ہے، جن میں گرے واٹر مینجمنٹ کے ذریعے ذخیرہ کرنے اوردوبارہ استعمال، آبی تحفظ، بارش کے پانی کا ذخیرہ(واٹر ہارویسٹنگ) وغیرہ شامل ہیں۔ جل جیون مشن، دراصل پانی کیلئے سماجی نہج پر مبنی ہے اور اس پروگرام میں مشن کے کلیدی عناصرکی شکل میں وسیع طور پر اطلاعات، تعلیم اور مواصلات شامل ہیں۔ یہ مشن جل کیلئے عوامی تحریک کا آغاز کرنےاور اس طرح سے اِسے ہر کسی کی ترجیح بنائے جانے کے حق میں ہے۔ ملک کی آبادی کے محض 24 فیصد آبادی کو ہی ٹوٹی کے ذریعے پانی کی فراہمی(ایف ایچ ٹی سی) کی سہولت دستیاب ہے۔ اس مشن کا مقصد 14،33،21،049 کنبوں کو ریاستی سرکاروں، پنچایتی راج ادارو ں اور مقامی برادریوں جیسے دعویداروں کے اشتراک سےٹوٹی کے ذریعے پینے کے محفوظ پانی کی سپلائی ( ایف ایچ ٹی سی )، بہم کراناہے۔ حکومت ہند نے ریاست کی 1،42،749آبادی والی 1،185 بستیوں کو ٹوٹی سے پینے کے محفوظ پانی کی فراہمی کے لئے جل جیون مشن کے تحت مطلوبہ سرمایہ فراہم کرایا ہے۔منی پور سرکار نے باقیماندہ بستیوں کوٹوٹی سے پینے کے پانی کی سپلائی کے لئے سرمایہ کی فراہمی کے اضافی مأخذ کے ذریعے سرمایہ کاری کر کےپینے کے پانی کی فراہمی کا منصوبہ تیار کیا ہے۔ بیرونی ماخذوں سے مالی اعانت کے منصوبے ‘منی پور واٹر سپلائی پروجیکٹ’ کچھ اس طرح سے تیارکی گئی تھی، جس سے گریٹر امپھال پلاننگ ایئریا، 25 قصبوں اور 1731 دیہی علاقوں کےباقیماندہ کنبوں کو ایف ایچ ٹی سی مہیا کرائے جا سکیں۔ اس طرح سے اس منصوبے کے تحت منی پورہ کے 16 ضلعوں کے 2،80،756خاندان شامل ہوں گے۔ منی پورہ واٹرسپلائی پروجیکٹ سال 2024 تک ‘ہر گھر جل’ کے ہدف کو حاصل کرنے کیلئے ریاستی سرکار کی کوششوں کا ایک اہم عنصر ہے۔ پروجیکٹ کا تخمینہ تقریبا 3054.58 کروڑ روپے ہے، جس میں نیو ڈیولپمنٹ بینک کے ذریعے فراہم کئے گئے قرض کا عنصر بھی شامل ہے۔
وزیر اعظم نے بہار کی ترقی لیے اہم رابطہ کاری کو تقویت فراہم کرانے کے لئے دربھنگہ ہوائی اڈے کے تعاون پر مسرت کا اظہارکیا

نئی دہلی، 23 جولائی 2021: وزیر اعظم جناب نریندر مودی نے بہار کی ترقی کے لئے رابطہ کاری کو تقویت بہم پہنچانے اور ایک اہم معاون کی حیثیت اختیار کرنے کے لئے دربھنگہ ہوائی اڈے کے تعاون پر مسرت کا اظہا کیا۔ ایک یوزر کے ذریعہ کیے گئے ٹوئیٹ پر ردعمل کا اظہار کرتے ہوئے وزیر اعظم نے ٹوئیٹ کیا؛ ’’جان کر خوشی ہوئی! جہاں تک ہوابازی کے شعبے کا تعلق ہے، ہم رابطہ کاری اور آسانیوں میں اضافہ کرنے کے لئے کام کر رہے ہیں۔ دربھنگہ ہوائی اڈہ، بہار کی ترقی کے لئے ایک اہم معاون کی حیثیت اختیار کر رہا ہے۔‘‘
وزیراعظم  کا  لداخ میں بس حادثے میں بھارتی فوجیوں کی ہلاکت پر اظہارافسوس

نئی دہلی،27 مئی ،2022 وزیر اعظم جناب نریندر مودی نے لداخ میں ایک بس حادثے میں ہندوستانی فوج کے جوانوں کی ہلاکت پر گہرے رنج و غم کا اظہار کیا ہے۔ وزیر اعظم نےایک ٹویٹ میں کہا; ‘‘لداخ میں بس حادثے سے غمزدہ ہوں، جس میں ہم نے اپنے بہادر فوجی جوانوں کو کھو دیا ہے۔ میرے خیالات سوگوار خاندانوں کے ساتھ ہیں۔ مجھے امید ہے کہ زخمی جلد ہی صحت یاب ہو ں گے۔ متاثرین کی ہر ممکن مدد کی جا رہی ہے۔’’ 444444444444444
وزیر اعظم نے کاشی تمل سنگم کے لیےگرمجوشانہ جذبات  کا اظہار کیا

وزیر اعظم جناب نریندر مودی نے کاشی تمل سنگم کے لیے جوش و خروش کا اظہار کیا ہے جو ہندوستان کے شمالی اور جنوبی خطوں کے درمیان موجود لازوال بندھن کی عکاسی کرتا ہے۔ وزیر اعظم نے اظہار خیال کرتے ہوئے کہا کہ یہ ایک بھارت شریشٹھا بھارت کے جذبے کا جشن ہوگا جبکہ تمل زبان کے ساتھ ساتھ ثقافت کی خوبصورتی کا بھی جشن منایا جائے گا۔ مرکزی وزیر ڈاکٹر ایل مروگن کے ایک ٹویٹ کا اشتراک کرتے ہوئے، وزیر اعظم نے ٹویٹ کیا؛ ‘‘کاشی تمل سنگم ایک ایسا پروگرام ہے جس کے بارے میں میں خاص طور پر پرجوش ہوں۔ یہ ایک بھارت شریشٹھا بھارت کے جذبے کا جشن ہوگا اور خوبصورت تمل زبان کے ساتھ ساتھ خوبصورت تمل ثقافت کا بھی جشن ہوگا’’۔
وزیراعظم نے غیر معمولی پارلیمانوں کو ایوارڈ سے نوازے جانے کی تقریب میں شرکت کی

وزیراعظم جناب نریندر مودی نے آج بھارتی پارلیمانی گروپ کے زیر اہتما م غیر معمولی پارلیمانوں کو ایوارڈ سے نوازنے کے لئے منعقدہ تقریب میں حصہ لیا۔صدر جمہوریہ ہند جناب رام ناتھ کووند نے پارلیمنٹ کے سینٹرل ہال میں غیر معمولی پارلیمانوں کو ایوراڈ پیش کئے۔ نائب صدر جمہوریہ ہند جناب این وینکیا نائیڈو اور لوک سبھا کی اسپیکر محترمہ سمترا مہاجن بھی اس موقع پر موجود تھیں۔ ایوارڈ یافتگان کو مبارکباد پیش کرتے ہوئے وزیر اعظم نے کہا کہ پارلیمنٹ اور ملک کو ان لوگوں کی جانب سے جو تعاون حاصل ہوا ہے ، اسے ہمیشہ یاد رکھا جائے گا ۔ انہوں نے کہا کہ ایسے غیر معمولی پارلیمانوں کے ساتھ کام کرنا اور ان سے سیکھنا ایک اعزاز کی بات ہے ۔ وزیر اعظم نے کہا کہ پارلیمنٹ 125 کروڑ ہندوستانیوں کے خوابوں اور آواز کی نمائندگی کرتی ہے ۔ انہوں نے مزید کہا کہ پارلیمنٹ میں کہی جانے والی ہر چیز بڑی اہمیت کی حامل ہوتی ہے اور پالیسی سازوں او ر حکومت کے لئے اہم معاملات کو حل کرنے کا ایک موقع فراہم کرتی ہے۔ اس موقع پر اظہار خیال کرتے ہوئے وزیر اعظم نے کہا کہ پارلیمنٹ کی کارروائی میں رخنہ اندازی عام آدمی کو متاثر کرتی ہے اور اس سے بھی زیادہ ان کی نمائندگی کرنے والے پارلیمانوں پر اثر انداز ہوتی ہے۔ انہوں نے کہا کہ اس طرح کی رخنہ اندازیوں سے حکومت کی بجائے ملک کو نقصان پہنچتا ہے ۔ وزیر اعظم نے کہا کہ پارلیمانوں کی ذمہ داری ہے کہ وہ معمول کے مطابق پارلیمنٹ کی کارروائی کو یقینی بنائیں تاکہ ہر ایک پارلیمان کو اظہار خیال کا موقع حاصل ہوسکے اور تاریخ کا حصہ بن سکے۔
وزیر اعظم نے عالمی ریپڈچیس چمپئن شپ جیتنے پر وشوناتھن آنند کو مبارکباد دی

نئیدہلی،29؍دسمبر۔وزیراعظم جناب نریندر مودی نے عالمی ریپڈ چیس چمپئن شپ جیتنے پر وشوناتھن آنند کو مبارکباد دی ہے۔ وزیراعظم نے کہا ہے کہ مبارکب ہو وشوناتھن آنند۔ آپ نے اپنی قابلیت کو باربار ثابت کیا ہے۔ آپ کی مضبوط قوت ارادی ہمیں تحریک دیتی ہے۔ بھارت عالمی ریپڈ چیس چمپئن شپ میں آپ کی مثالی کامیابی پر فخر کرتا ہے۔ ۰۰۰۰۰۰۰۰۰۰۰۰۰۰۰۰۰۰۰۰۰
وزیر اعظم نے سری نگر کے یونیسکو کریٹیو سٹیز نیٹ ورک (یو سی سی این) میں شامل ہونے پر خوشی کا اظہار کیا

نئی دہلی:8 نومبر،2021۔وزیر اعظم جناب نریندر مودی نے سری نگر کے یونیسکو کریٹیو سٹیز نیٹ ورک (یو سی سی این) میں اپنی دستکاری اور لوک فن کے خصوصی تذکرے کے ساتھ شامل ہونے پر خوشی کا اظہار کیا ہے۔ ایک ٹویٹ میں وزیر اعظم نے کہا کہ: ‘‘بیحد خوش ہوں کہ خوبصورت سری نگر کے @یونیسکو کریٹیو سٹیز نیٹ ورک (یو سی سی این) میں اپنی دستکاری اور لوک فن کے خصوصی تذکرے کے ساتھ شامل ہوا ہے۔ یہ سری نگر کے درخشاں ثقافتی اقدار کے لیے ایک موزوں پہچان ہے۔ جموں و کشمیر کے لوگوں کو مبارکباد’’۔ ———————– ش ح۔م ع۔ ع ن
کابینہ نے رائے بریلی، گورکھپور، بھٹنڈہ ، گوہاٹی، بلاسپور اور دیوگھر میں نئے ایمس کے لئے ایک ایک ڈائریکٹر کا عہدہ قائم کرنے کو منظوری دی ہے جس کی بیسک تنخواہ 2 لاکھ 25 ہزار روپے (فکس) کے ساتھ این پی اے ہوگا جو 237500 روپے سے زیادہ نہیں ہوگاْ

نئی دہلی،24؍اکتوبر،وزیراعظم جناب نریندر مودی کی صدارت میں مرکزی کابینہ نے رائے بریلی (اترپردیش) ، گورکھپور (اترپردیش) ، بھٹنڈہ (پنجاب) ، گوہاٹی (آسام) ، بلاسپور ( ہماچل پردیش) اور دیو گھر (جھارکھنڈ) میں نئے آل انڈیا انسٹی ٹیوٹ آف میڈیکل سائنسز (ایمس) کے لئے 225000 روپے کی بیسک تنخواہ کے ساتھ این پی اے ملاکر زیادہ سے زیادہ 237500 روپے کی تنخواہ پر الگ الگ ایک ایک ڈائریکٹر کا عہدہ قائم کرنے کی منظوری دے دی ہے۔ ڈائریکٹر انسٹی ٹیوٹ کا چیف ایگزیکیٹو افسر ہوگا اورا نسٹی ٹیوٹ کے مجموعی انتظام کا انچارج ہوگا اور وہ انسٹی ٹیوٹ کے دیگر عہدیداروں اور ملازمین کو ان کے فرائض تفویض کرے گا۔ ۔۔۔۔۔۔۔۔۔۔۔۔۔۔۔۔۔ (م ن-وا- ق ر)
دھرم چکر دن کے موقع پر وزیر اعظم کے خطاب کا متن

نئی دہلی 04جولائی: محترم صدر شری رام ناتھ کووند جی ، دیگر معزز مہمانان۔ اشدھا پورنیما کے موقع پر سلام کے ساتھ اپنی بات شروع کرنا چاہتا ہوں۔ اسے گرو پورنیما کے نام سے بھی جانا جاتا ہے۔ یہ ہمارے گرووں کو یاد کرنے کا دن ہے ، جنہوں نے ہمیں علم دیا ہے۔ اسی جذبے کے ساتھ ہم بھگوان بدھ کو خراج عقیدت پیش کرتے ہیں۔ مجھے خوشی ہے کہ منگولیائی کنجور کی کاپیاں منگولیا حکومت کو پیش کی جارہی ہیں۔ منگولیا میں منگولیائی کنجور کا بڑا احترام کیا جاتا ہے۔ بیشتر مٹھوں میں اس کی ایک کاپی ہے۔ دوستو ، بھگوان بدھ کا راستہ بہت سارے معاشروں اور قوموں کو ان کی فلاح و بہبود کی سمت دکھاتا ہے۔ اس میں شفقت اور رحمدلی کی اہمیت کو اجاگر کیا گیا ہے۔ بھگوان بدھ کی تعلیمات ہمارے فکر اور عمل دونوں میں سادگی کی اہمیت کو بتاتی ہیں۔ بدھ مذہب احترام کا درس دیتا ہے۔ لوگوں کے لئے احترام۔ غریبوں کا احترام۔ خواتین کا احترام۔ امن اور عدم تشدد کا احترام۔ لہذا ، بدھ مت کی تعلیمات ایک پائیدار سیارے کا ذریعہ ہیں۔ دوستو ، سرناتھ میں اپنے پہلے خطاب میں اور اس کے بعد ان کی تعلیمات میں ، بھگوان بدھ نے دو چیزوں امید اور مقصد پر بات کی تھی- انہوں نے ان دونوں کے مابین ایک مضبوط ربط دیکھا۔ امید سے مقصد کا جذبہ آتا ہے۔ بھگوان بدھ کے لئے یہ انسانی تکلیف کو دور کرنا تھا۔ آج ہمیں اس موقع پر بیدار ہونا ہو گا اور لوگوں میں امید بڑھانے کے لئے ہم جو کچھ کرسکتے ہیں اسے کرنا ہو گا۔ دوستو ، میں 21 ویں صدی کو لے کر بہت پر امید ہوں۔ یہ امید میرے نوجوان دوستوں سے، ہمارے نوجوانوں سے ملتی ہے۔ اگر آپ اس کی ایک عمدہ مثال دیکھنا چاہتے ہیں کہ امید ، اختراع اور ہمدردی دکھ کو کیسے دور کرسکتی ہے تو یہ ہمارا اسٹارٹ اپ کا شعبہ ہے۔ روشن نوجوان ذہنیں عالمی مسائل کا حل ڈھونڈ رہی ہیں۔ ہندوستان ایک سب سے بڑا اسٹارٹ اپ ماحولیاتی نظام ہے۔ میں اپنے نوجوان دوستوں سے گزارش کروں گا کہ وہ بھگوان بدھ کے افکار سے بھی جڑے رہیں۔ یہ افکار انہیں ترغیب دیں گے اور آگے کا راستہ دکھائیں گے۔ بعض اوقات ، وہ آپ کو پرسکون بھی کریں گے اور آپ کو خوش کریں گے۔ حقیقت میں ، بھگوان بدھ کی تعلیم – اپپہ: دیپو بھوہ: ، آپ خود رہنمائی کرنے والی روشنی بنیں اور یہ مینجمنٹ کا ایک شاندار سبق ہے۔ دوستو ، آج کی دنیا غیر معمولی چیلنجوں سے جوجھ رہی ہے۔ ان چیلنجوں کے پائیدار حل بھگوان بدھ کے آئیڈیلز سے مل سکتے ہیں۔ وہ ماضی میں موزوں تھے۔ وہ حال میں موزوں ہیں۔ اور وہ مستقبل میں بھی موزوں رہیں گے۔ دوستو ، وقت کا تقاضا ہے کہ زیادہ سے زیادہ لوگوں کو بدھ کے وراثتی مقامات سے جوڑیں۔ ہمارے ہاں ہندوستان میں ایسے بہت سے مقامات ہیں۔ آپ جانتے ہیں کہ لوگ میرے پارلیمانی حلقہ وارانسی کو اور کس طور پر جانتے ہیں؟ سرناتھ کے گھر کے طور پر۔ ہم بودھ مقامات کی رابطہ کاری پر توجہ دینا چاہتے ہیں۔ کچھ دن پہلے ہی ہندستانی کابینہ نے اعلان کیا تھا کہ کشی نگر ائیرپورٹ کو انٹرنیشنل ائیرپورٹ بنایا جائے گا۔ اس سے بہت سارے لوگ، زائرین اور سیاح آئیں گے۔ اس سے بہت سوں کے لئے معاشی مواقع بھی پیدا ہوں گے۔ ہندوستان آپ کا منتظر ہے دوستو، ایک بار پھر آپ سب کو سلام ۔ بھگوان بدھ کے افکار مزید روشن خیالی، یکجہتی اور بھائی چارے کو بڑھائیں۔ ان کا آشیرواد ہمیں اچھا کرنے کی ترغیب دے۔ شکریہ، بہت بہت شکریہ۔
وزیراعظم نے شری گرو رام داس جی کے پرکاش پرو پر لوگوں کو مبارک باددی

نئی دہلی، 2 /نومبر 2020 ۔ وزیراعظم جناب نریندرمودی نے شری گرو رام داس جی کے پرکاش پرو پر لوگوں کو مبار ک باد دی ہے۔ وزیراعظم نے کہا کہ ‘‘شری گرو رام داس جی نے دوسروں کی خدمت کرنے، غیر برابری اور جانبداری کی تمام شکلوں کاخاتمہ کرنے پرکافی زور دیا تھا۔ایک رحم دل اور انسان دوست معاشرہ تعمیر کرنے کی ان کی کوشش ہم سب کے لیے حوصلے کا باعث ہے۔شری گرو رام داس جی کا پرکاش پرو آپ سبھی کو بہت بہت مبارک ہو۔’’
وزیراعظم مودی ، بنگلہ دیش کی وزیراعظم اور مغربی بنگال کی وزیر اعلیٰ  نے

نئیدہلی،09۔نومبر۔وزیر اعظم نریندر مودی ، بنگلہ دیش کی وزیر اعظم محترمہ شیخ حسینہ واجد اورمغر بی بنگال کی وزیر اعلیٰ محترمہ ممتا بنرجی نے ہندوستان اور بنگلہ دیش کے درمیان رابطہ کاری کے منصوبوں کا مشترکہ طورسے آغاز کیا۔ ان منصوبوں میں دوسرا بھیرو اور ٹیٹاریلوے برج اورکولکتہ کے علاقے چت پور میں بین الاقوامی ریل مسافر ٹرمنس کا قیام شامل ہے ۔ اس موقع پر مذکورہ بالا تینو ں سرکردہ شخصیات نے کولکتہ اور کھلنہ کے درمیان چلائی جانے والی بندھن ایکسپریس کے ابتدائی سفر کا جھنڈی دکھاکر افتتاح کیا ۔ اس تقریب میں مرکزی وزیر خارجہ محترمہ سشما سوراج نے بھی دہلی سے شرکت کی ۔ اس موقع پر وزیراعظم نریندر مودی نے ان منصوبوں سے وابستہ اوراس تقریب میں موجود سے سلام وپیام کے بعد کہا کہ اب سے کچھ دن قبل ہندوستان اور بنگلہ دیش دونو ں ملکوں نے دیوالی ،درگا پوجا اورکالی پوجا کے عظیم تہوار منائے تھے ۔’’ میں اس موقع پر ان دونوں ملکوں کے عوام کو تہواروں کے اس موسم کی نیک خواہشات پیش کرتا ہوں۔ مجھے خوشی ہے کہ ویڈیو کانفرنسنگ کے ذریعہ آپ سے ایک بار پھر ملاقات کا موقع ملا ۔ آپ کی بہتر صحت کے لئے ہماری نیک خواہشات آپ کے ساتھ ہیں ۔ میرا شروع ہی یہ ماننا رہا ہے کہ پڑوسی ملکوں کے لیڈروں کے تعلقات صحیح معنوں میں پڑوسیوں جیسے ہونے چاہئیں ۔ جب جی چاہے بات ہوجائے ،سفر ہوجائے ۔ ان معاملوں میں پروٹوکول کی پابندیاں نہیں ہونی چاہئیں ‘‘۔ ابھی کچھ روز پہلے ساؤتھ ایشیا سیٹلائٹ کو لانچ کئے جانے کے موقع پر اسی طرح ویڈیو کانفرنسنگ کے ذریعہ گفتگو کی تھی اور پچھلے سال پیٹرا پول آئی سی پی کا افتتاح بھی ہم نے اسی طرح کیا تھا ۔ مجھے خوشی ہے کہ ہماری رابطہ کاری کو مضبوط کرنے والے اہم منصوبوں کا افتتاح ہم نے ویڈیو کانفرنس کے ذریعہ کیا ہے ۔ رابطہ کاری سب سے اہم امر عوام سے عوام کی رابطہ کاری ہے ۔ آج انٹرنیشنل پیسنجر ٹرمنس کے افتتاح سے کولکتہ –ڈھاکہ میتری ایکسپریس اور کولکتہ –کھلنہ بندھن ایکسپریس سے مسافروں کو زبردست سہولت حاصل ہوگی ۔اس سے انہیں نہ صرف کسٹم اور امیگریشن میں آسانی ہوگی بلکہ ان کے سفر کے وقت میں تین گھنٹے کی بچت ہوگی۔ میتری اور بندھن نامی ان دونوں ریل خدمات کے نام بھی ہمارے مشترکہ تصورات کے مطابق ہیں ۔ جب بھی رابطہ کاری کی بات کی جاتی ہے تو مجھے ہمیشہ آپ کے 1965 سے قبل کے رابطہ کاری بحال کرنے کے تصور کا خیال آتا ہے ۔ مجھے خوشی ہے کہ ہم اس سمت میں مسلسل قدم قدم آگے ڑھ رہے ہیں ۔ آج ہم نے دو ریلوے پلوں کا بھی افتتاح کیا ہے ۔ تقریباََ 100 ملین ڈالر کی لاگت سے تعمیر کئے جانے والے یہ پل بنگلہ دیش کے ریل نظام کو مضبوط بنانے میں معاون ہوں گے ۔ بنگل دیش ترقیاتی کاموں میں معتبر شراکتدار ہونا ہندوستان کے لئے باعث فخر ہے ۔ مجھے خوشی ہے کہ ہمارے 8 ارب ڈالر کی رعایتی سرمایہ کاری کی عہد بستگی کے تحت مختلف منصوبے ترقی کے ساتھ آگے بڑھ رہے ہیں ۔ ترقی اور رابطہ کاری دونوں ایک دوسرے سے جڑے شعبے ہیں اور ہمارے ان دونوں ملکوں کے درمیان جو صدیوں قدیم تاریخی رابطے ہیں خاص طورسے مغربی بنگال اور بنگلہ دیش کے لوگوں کے درمیان جو رابطے موجود ہیں انہیں مزیر مضبوط کرنے کی سمت میں ہم نے کچھ اوراقدامات بھی کئے ہیں۔ مجھے پورا یقین ہے کہ جیسے جیسے ہمارے دونوں ملکوں کے باہمی تعلقات کو فروغ حاصل ہوگا اور ہمارے دونوں ملکوں کے عوام کے درمیان رشتے مضبوط ہوں گے ،ویسے ویسے ہم ترقی اور خوشحالی کی نئی بلندیوں کو چھو پائیں گے ۔ میں اس کام میں تعاون کے لئے بنگلہ دیش کیوزیر اعظم محترمہ شیخ حسینہ اور مغربی بنگال کی وزیراعلیٰ ممتا بنرجی کا دل کی گہرائیوں سے ممنون ہوں ۔ م ن ۔س ش۔رم
مرکزی کابینہ نے  علاقائی ہوابازی میں ساجھیداری پر برکس ملکوں کے درمیان مفاہمت نامے پر دستخط کو منظوری دی

نئی دہلی،18؍جولائی،وزیراعظم جناب نریندر مودی کی صدارت میں مرکزی کابینہ نے علاقائی ہوابازی ، ساجھیداری تعاون کے بارے میں برکس ملکوں کے درمیان ، جن میں برازیل ، روس ، بھارت ، چین ا ور جنوبی افریقہ شامل ہیں، مفاہمت نامے پر دستخط کرنے کو منظوری دے دی ہے۔ خصوصیات: اس کا مقصد یہ ہے کہ برکس ممالک شہری ہوابازی کے شعبے میں تعاون کے لئے ایک ادارہ جاتی فریم ورک کے قیام سے فائدہ اٹھاسکیں۔ تعاون کے لئے مندرجہ ذیل شعبوں کی نشاندہی کی گئی ہے۔ عوامی پالیسیاں اور علاقائی خدمات میں بہترین پریکٹس۔ علاقائی ہوائی اڈے۔ ہوائی اڈوں کے بنیادی ڈھانچوں کا بندوبست اور ہوائی جہازوں کی خدمات۔ ریگولیٹری ایجنسیوں کے درمیان تکنیکی تعاون۔ اختراعات ۔ عالمی اقدامات پر غو وخوض سمیت ماحولیات کی پائیداری۔ اہلیت اور تربیت۔ دیگر شعبوں میں تعاون۔
وزیراعظم کا تالچر زرعی پلانٹ ، اڈیشہ کا سنگ بنیاد رکھنے کے بعد خطاب

نئیدہلی۔22ستمبر 2018 ؛ اسٹیج پر موجود اڈیشہ کے گورنر پروفیسر گنیشی لال جی، ریاست کے وزیراعلیٰ، میرے دوست جناب نوین پٹنائک جی، مرکز میں کابینہ کے میرے ساتھی جناب جیوئل اورم جی، جناب دھرمیندر پردھان جی، کابینہ میں میرے ساتھی جناب ستپتی جی، یہاں کے رکن برجکشور پردھان جی، اور پیارے بھائیوں اور بہنوں۔ اس کے بعد مجھے ایک بڑی ریلی میں بولنا ہے اور اس لیے میں اس کی تفصیلی گفتگو یہاں نہ کرتے ہوئے بہت ہی کم لفظوں میں اس موقعے پر ، اس کے تئیں میں خوشی کا اظہار کرتاہوں اور مقررہ وقت میں اس پروجیکٹ کو مکمل کرنے کے عہد کے ساتھ میں متعلقہ سب کو بہت بہت مبارکباد دیتا ہوں۔ ایک طرح سے یہ تجدید کا کام کرنے کا مجھے موقع ملا ہے۔ کئی دہائیوں پہلے جو خواب دیکھے تھے ، لیکن کسی نہ کسی کمی کی وجہ سے وہ سارے خواب بکھر چکے تھے۔ اور یہاں کے لوگوں نے بھی امید چھوڑ دی تھی کہ کیا اس پروجیکٹ کو ، اس شعبے کو دوبارہ زندگی حاصل ہو سکتی ہے کیا؟ لیکن ہم نے عہد کیا ہے ملک میں نئی توانائی کے ساتھ، نئی رفتار کے ساتھ ملک کو نئی بلندیوں پر لے جانا ہے، اور اس عزم کو پار کرنے کے لیے ایسے کئی بہت بڑے پروجیکٹس، کئی بڑے منصوبے، کئی بڑے اقدام، اس میں بھی توانائی چاہیے، اس میں بھی قوتِ عزم چاہیے۔ اور اسی کا نتیجہ ہے کہ تقریباً 13 ہزار کروڑ روپیے کی لاگت سے آج اس پروجیکٹ کی پھر سے تجدید کاری کا کام یہاں شروع ہو رہا ہے۔ مکمل طور پر ہندوستان کے لیے یہ نئی ٹیکنالوجی ہے۔ کول گیسی فکیشن کے ذریعے یہاں کے اس کالے ڈائمنڈ کو ایک نئی ٹیکنالوجی کے ذریعے نہ صرف اس شعبے بلکہ ملک کو بھی نئی سمت ملنے والی ہے۔ ملک کو باہر سے جو گیس لانا پڑتا ہے، باہر سے یوریا لانا پڑتا ہے، اس سے بھی نجات ملے گی اور بچت ہوگی۔ اس شعبے کے نوجوانوں کے لیے یہ روزگار کا بھی بڑا موقع ہے۔ تقریباً ساڑھے چار ہزار لوگ اس پروجیکٹ کے ساتھ جڑیں گے اور اس کی وجہ سے اس کے آس پاس بھی بہت سی تنظیمیں فروغ پائیں گی، جس کا فائدہ یہاں ملے گا۔ ترقی کی سمت کیسے بدلی جا سکتی ہے – نیتی صاف ہو، نیت ملک کے لیے وقف ہو، تب فیصلے بھی اعلیٰ ہوتے ہیں۔ ہمارے ملک میں نورتن، مہارتن، رتن – ایسے کئی سرکاری پی ایس یوز کا چرچہ ہم سنتے آئے ہیں۔ کبھی اچھی خبر، کبھی بُری خبریں آتی رہتی ہیں۔ لیکن ان کو ملا کر کے، ایک نئی قوت بن کر کے کیسے کسی پروجیکٹ کو آگے بڑھایا جا سکتا ہے، یہ ایک نئی مثال ملک کے سامنے ہوگی کہ جب ملک کے اس طرح کے جواہرات یکجا ہو کر کے ، مہا رتن یکجا ہو کر کے اس پروجیکٹ کی ذمہ داری لیں گے اور ان سب کی مہارت ، ان سب کی دولت اس کام میں لگے گی اور اڈیشہ کی زندگی کو اور ملک کے کسانوں کی ضروریات کو مکمل کرنے کی وجہ بنے گی۔ مجھے بتایا گیا ہے،کیونکہ میں ایسے پروجیکٹس میں جاتا ہوں تو میں پوچھتا ہوں کہ پروڈکشن کی تاریخ بتایئے۔ انہوں نے مجھے 36 مہینے میں بتایا ہے۔ میں آپ کو یقین دلاتا ہوں، 36 مہینے کے بعد میں پھر سے یہاں آپ کے درمیان آؤنگا اور اس کا افتتاح بھی آپ کے درمیان کروں گا۔ اس یقین کےساتھ میں پھر ایک بار وزیراعلیٰ کا دل سے شکریہ ادا کرتے ہوئے میں اپنے بات کو ختم کرتا ہوں۔ بہت بہت شکریہ۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
مرکزی کابینہ نے جموں و کشمیر  تشکیلِ نو ایکٹ  ، 2019  کی دفعہ 96 کے تحت مرکز کے زیرِ انتظام علاقہ جموں و کشمیر میں مرکزی قوانین کو اختیار کئے جانےسے متعلق حکم نامہ جاری کئے جانے کو منظوری دی

نئی دلّی ، 26 فروری / وزیر اعظم جناب نریندر مودی کی صدارت میں مرکزی کابینہ نے جموں و کشمیر تشکیلِ نو ایکٹ ، 2019 کی دفعہ 96 کے تحت مرکز کے زیرِ انتظام علاقہ جموں و کشمیر میں مرکزی قوانین کو اختیار کئے جانے سے متعلق حکم نامہ جاری کئے جانے کو منظوری دے دی ہے ۔ جموں و کشمیر تشکیلِ نو ایکٹ ، 2019 کے نافذ العمل ہو جانے کے بعد سابقہ ریاست جموں و کشمیر کی تشکیل ِ نو 31 اکتوبر ، 2019 ء کی تاریخ سے مرکز کے زیرِ انتظام علاقہ جموں و کشمیر اور مرکز کے زیرِ انتظام علاقہ لداخ کی شکل میں کی گئی ہے ۔ تمام مرکزی قوانین ، جو کہ پورے ہندوستان کے لئے قابلِ اطلاق ہیں ، 31 اکتوبر ، 2019 ء کی تاریخ سے اب سابقہ ریاست جموں و کشمیر کو چھوڑ کر ، اب مرکز کے زیرِ انتظام علاقہ جموں و کشمیر میں بھی 31 اکتوبر ، 2019 ء کی تاریخ سے قابل اطلاق ہے ۔ مزید براں ، موافق فہرست کے تحت مرکزی قوانین کو ضروری ترامیم اور تبدیلیوں کے ساتھ اختیار کرنا ضروری ہو گیا ہے تاکہ موثر نظم و نسق کو یقینی بنایا جا سکے اور مرکز کے زیرِ انتظام علاقہ جموں و کشمیر کو آسانی سے تبدیل کیا جا سکے ۔ اس طرح سے آئینِ ہند کے سلسلے میں ، اُن کے ایپلی کیشن میں کسی بھی طرح کے ابہام کو دور کرنا ہے ۔ جموں و کشمیر تشکیلِ نو ایکٹ ، 2019 کی دفعہ 96 کے مطابق مرکزی حکومت کو قوانین کو اختیارکرنے اور قوانین میں ترمیم کرنے کے اختیارات حاصل ہیں ۔ خواہ یہ عمل قوانین کی منسوخی کے ذریعے ہو یا ترمیم کے ذریعے ہو یا مستحسن طریقے سے ہو ، جیسا بھی ضروری ہو تاکہ مقررہ تاریخ کے بعد ایک سال مکمل ہونے سے قبل وجود میں آنے والے مرکز کے زیر انتظام علاقوں کے لئے کسی بھی قانون کے نفاذ کی سہولت فراہم ہوسکے ۔ اس کے مطابق مرکزی کابینہ نے آج اپنی میٹنگ میں مرکزی قوانین کو اختیار کئے جانے سے متعلق حکم نامہ جاری کئے جانے کی تجویز کو اپنی منظوری دی اور 37 ایسے مرکزی قوانین میں تبدیلیوں کو بھی منظوری دی ہے ، جو کہ مرکز کے زیر انتظام علاقہ جموں و کشمیر کے لئے قابلِ اطلاق بنائے گئے ہیں ۔ مرکزی حکومت نے جموں و کشمیر تشکیلِ نو ایکٹ ، 2019 کی دفعہ 96 کے تحت فراہم کردہ اختیارات کے تحت ایسا کیا ہے ۔ ایسی ترامیم کے ساتھ مذکورہ مرکزی قوانین کو اختیار کرنے سے مرکز کے زیرِ انتظام علاقہ جموں و کشمیر میں موثر انتظامیہ کو یقینی بنایا جا سکے گا اور آئینِ ہند کے مطابق ، اِن قوانین کے نفاذ میں حائل رکاوٹوں کو دور کیا جا سکے گا ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ( م ن ۔ م ع ۔ ع ا )
وزیر اعظم نے قزاخستان میں صدارتی انتخابات میں جیت پر صدر قاسم جومارت توقایف کو مبارکباد دی

وزیر اعظم جناب نریندر مودی نے آج قزاخستان میں صدارتی انتخابات میں کامیابی پر صدر قاسم جومارت توقایف کو مبارکباد دی ہے۔ وزیر اعظم نے ٹویٹ کیا: قزاخستان میں صدارتی انتخابات میں کامیابی پر صدر ایٹ توقایف کے زیڈ (@TokayevKZ)کو میری دل کی گہرائیوں سے مبارکباد۔ میں باہمی شراکت داری کو مزید مستحکم بنانے کے لیے مل کر کام کرتے رہنے کا منتظر ہوں ۔ ایٹ اکورڈا پریس۔ (@AkordaPress) ‘‘ ۔۔۔۔۔۔۔۔۔۔۔ ش ح۔ ح ا ۔ ن ا۔
وزیراعظم کی مدھیہ پردیش کے یوم تاسیس پر اس کے عوام کو مبارکباد

نئی دہلی، یکم نومبر ،2020 / وزیراعظم جناب نریندر مودی نے مدھیہ پردیش کے یوم تاسیس پر اس کے عوام کو مبارکباد دی۔ وزیر اعظم نے کہا ’’مدھیہ پردیش کے باشندوں کو ریاست کے یوم تاسیس پر بہت بہت مبارکباد۔ مدھیہ پردیش کے عوام کو ان کی ریاست کے یوم تاسیس پر مبارکباد۔ ریاست کلیدی شعبوں میں قابل تعریف ترقی کر رہی ہے اور ایک آتم نربھر بھارت کے ہمارے خواب کو پورا کرنے میں دیرپا تعاون دے رہی ہے۔‘‘ ۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔
وزیراعظم نے امیٹھی کے گورائی گنج میں  ہوئے ایک سڑک حادثے میں  زندگیوں کے زیاں  پر  اظہار تعزیت کیا

وزیراعظم جناب نریندر مودی نے اترپردیش کے امیٹھی ضلع کے گورائی گنج میں ایک سڑک حادثے میں زندگیوں کے زیاں پر گہرے رنج وغم کا اظہار کیا ہے۔ انہوں نے حادثے میں زخمی ہونےو الوں کی جلد صحتیابی کے لئے بھی دعا کی۔ وزیر اعظم کے دفتر نے ٹویٹ کیا : ‘‘ اترپردیش میں امیٹھی کے گورائی گنج میں ہوا سڑک حادثہ انتہائی دکھ کا باعث ہے۔ اس میں جان گنوانے والوں کے رشتہ داروں کو میری طرف سے
وزیراعظم نریندر مودی نے شہیدی دیوس پر شہیدوں کو خراج عقیدت پیش کیا

وزیراعظم جناب نریندر مودی نے آج شہیدی دیوس کے موقع پر بھگت سنگھ، سکھدیو اور راج گرو جیسے شہیدوں کو زبردست خراج عقیدت پیش کیا ۔ ایک ٹویٹ میں وزیراعظم نے کہا: ’’شہید دیوس پر بھارت ماتا کے امر سپوت ویر بھگت سنگھ ، سکھ دیو اور راج گرو کو کوٹی کوٹی نمن۔مقدس سرزمین بھارت کے لئے مرمٹنے کا ان کاجذبہ ہم وطنوں کو ہمیشہ تحریک دیتا رہے گا۔ جے ہند
مغربی بنگال میں شانتی نکیتن میں بنگلہ دیش بھون کے افتتاح کے موقع پر وزیراعظم کے خطاب کا ابتدائی متن

نئی دہلی،25/مئی۔ دوست ملک بنگلہ دیش کی وزیر اعظم شیخ حسینہ جی، مہمانان کرام، وزیر اعلیٰ جی، گورنر صاحب، ساتھیوں۔ ’بنگلہ دیش بھون‘ بھارت اور بنگلہ دیش کے ثقافتی بھائی چارے کی علامت ہے۔ یہ عمارت دونوں ممالک کے کروڑوں لوگوں کے درمیان آرٹ، زبان، ثقافت، تعلیم، خاندانی رشتوں اور مظالم کے خلاف مشترکہ جدوجہد سے مضبوط ہوئے رشتوں کی بھی علامت ہے۔ اس عمارت کی تعمیر کے لئے میں نے شیخ حسینہ جی اور بنگلہ دیش کے عوام کا بہت بہت شکریہ ادا کرتا ہوں۔ گرودیو ٹیگور، جو بھارت اور بنگلہ دیش دونوں ملکوں کے قومی ترانہ کے خالق ہیں، ان کے میدان عمل پر، رمضان کے مبارک مہینے میں، اس عمارت کا افتتاح بہت خوشی کا موقع ہے۔ ساتھیو، اس یونیورسٹی اور اس مقدس سرزمین کی تاریخ بنگلہ دیش کی آزادی، بھارت کی آزادی، اور نوآبادیاتی عہد میں بنگال کی تقسیم سے بھی قدیم ہے۔ یہ ہماری اس مشترکہ ورثے کی علامت ہے جسے نہ تو انگریز تقسیم کرپائے اور نہ ہی تقسیم کی سیاست۔ اس مشترکہ وراثت کے گنگا ساگر کی ان گنت لہریں دونوں ممالک کے ساحلوں کو یکساں طور پر چھوتی ہیں۔ ہماری مماثلت ہمارے رشتوں کے مضبوط فارمولے ہیں۔ بنگ بندھو شیخ مجیب الرحمان کو جتنا احترام بنگلہ دیش میں ملتا ہے اتنا ہی ہندوستان کی سرزمین پر بھی ملتا ہے۔ سوامی وویکانند، نیتاجی سبھاش چندر بوس اور مہاتما گاندھی کے لئے جو احساسات بھارت میں ہے، ٹھیک ویسے ہی بنگلہ دیش میں بھی دیکھنے کو ملتے ہیں۔ عالمی شاعر ٹیگور کی نظمیں اور نغمے بنگلہ دیش کے گاؤں گاؤں میں گونجتے ہیں تو قاضی نذر الاسلام جی کی تخلیقات یہاں مغربی بنگال کے گلی کوچوں میں بھی سننے کو ملتی ہیں۔ بنگلہ دیش کی کئی معزز ہستیوں کے نام اس یونیورسٹی سے جڑے ہوئے ہیں۔ ان میں رضوانہ چودھری بنّيا، ادیتی محسن، للی اسلام، لینا تپوشی، شرمیلا بنرجی اور نثار حسین جیسی شخصیات شامل ہیں۔ گرودیو روندر ناتھ ٹیگور کی دوراندیشی کا نتیجہ یہ ادارہ ہماری سیاسی حدود اور رشتوں سے بالاتر ہے۔ گرودیو بذات خود ایک آزاد خیال شخص تھے، جنہیں کسی سرحد کے بندھنوں نے نہیں باندھا۔ وہ جتنے بھارت کے ہیں، اتنے ہی بنگلہ دیش کے بھی ہیں۔ گگن ہرکارہ اور لالن فقیر کے بنگالی لوک گیت سنگت سے ان کا تعارف بنگلہ دیش کی سرزمین پر ہی ہوا تھا۔ اَمار شونار بنگلہ کی دھن کے لئے انھیں گگن ہرکارہ سے ترغیب ملی تھی۔ بول سنگیت کا اثر رویندر سنگیت میں صاف سنائی دیتا ہے۔ خود بنگ بندھو بھی گرودیو کے افکار اور ان کے فن کے بہت بڑے پرستار تھے۔ یہ ٹیگور
وزیراعظم نریندرمودی نے ہندوستان کے پہلے صدرڈاکٹرراجندرکو ان کی سالگرہ پرخراج عقیدت  پیش کیا

نئی دہلی ،03 دسمبر : وزیراعظم ، جناب نریندرمودی نے ہندوستان کے پہلے صدرڈاکٹرراجندرپرساد کو ان کی یوم پیدائش پر خراج عقیدت پیش کیا۔ ملک کے پہلے صدرجمہوریہ رہے ڈاکٹرراجندرپرساد کو ان کے یوم پیدائش پر شت شت نمن ۔ انھوں نے آزادی کی تحریک میں انتہائی سرگرم رول اداکیاتھاساتھ ہی آئین کی تعمیر میں بھی خصوصی تعاون دیاتھا۔ وزیراعظم نے کہاکہ عاجزی وانکساری سے بھرپوران کی شخصیت ملک کے عوام کو ہمیشہ تحریک دیتی رہے گی ۔